YS Kliphys en Pophys | LekkeSlaap
Vanaf R2 600 per nag, vir 4 mense
YS Kliphys en Pophys grens aan die Dinokeng Big 5 Game Reserve in Gauteng en bied gehalteverblyf wat ideaal is vir natuurliefhebbers.
Die Kliphys is 'n klein, handgemaakte klipeenheid met 'n ryk geskiedenis wat uit 1885 dateer. Dit het geelhoutbalke en -afwerkings en beskik oort 1 slaapkamer met 'n koningingrootte-bed en 'n badkamer wat 'n bad, stort, wasbak en toilet het. Dit het ook 'n slaapbank vir 'n derde gas.
Die kombuis is toegerus met 'n stoof, mikrogolf, yskas, eetgerei en breekware, asook tee- en koffiemaakgeriewe. Dit het 'n lieflike leefarea met gemaklike sitplek en lei na privaat braaigeriewe.
Die pragtige stoep het 'n uitsig oor die wildplaas en dam.
Die Pophys is 'n aparte selfsorg-eenheid langs die Kliphys met 'n pragtige uitsig oor die bosveld. Dit het 'n slaapkamer met lugversorging, 'n dubbelbed en 'n en suite-badkamer met 'n stort, wasbak en 'n toilet. Die Pophys was die oorspronklike ou waenhuis, wat meer as 125 jaar oud is en nog steeds die oorspronklike dak het. Die kamer het 'n selfsorg-koffiestasie met 'n kombuisarea.
Hierdie eenhede is op die Yeshuati-plaas geleë en wildritte word deur die eienaars aangebied om die Groot 5 te verken. Yeshuati is ook ideaal vir bergfietsritte en staptogte, of om lyne in die dam nat te maak.